**NAVODILO ZA DELO**

**Petek, 15. 5. 2020**

**NIT:** Najprej vas moram pohvaliti za res aktivno delo na MT. Vsebina današnje učne ure je TLAK V PLINIH. V zvezek napiši naslov in datum.

Za uvod si poglej fotografije na naslednji povezavi.

<https://eucbeniki.sio.si/nit5/1336/index.html>

Pozorno si oglej slike in preberi vsebino zapisa v učbeniku na strani 49.

Neštetokrat si v šoli v roki držal balon. Prikliči si v spomin, kako si ga napolnil, kaj se je zgodilo, ko si ga spustil po razredu. Pa kolikokrat si s tlačilko napolnil mehko žogo. Če imaš možnost, lahko to preizkusiš tudi doma.

Kako pa napolniš zračnico pri kolesu? Če imaš prazno, jo napolni in opazuj, kaj se pri tem dogaja.

Si že kdaj delal balonček z zvečilnim gumijem? S čim si ta balonček napolnil? Koliko časa je ostal lepo napet? Preizkusi, če imaš možnost.

Če se plin v zaprti posodi segreva, se mu tlak poveča (primer: poleti se avtomobilske gume avta, ki stojijo na soncu, segrejejo in tlak se v njih poveča).

Primer polnjenja zračnice imaš podrobneje opisan v učbeniku. Odgovori na vprašanja. Odgovarjaj v celih povedih.

S čim »natlačiš« zrak v zračnico pri kolesu?

Kakšna je napolnjena zračnica na otip?

Kje je večji tlak – v napolnjeni zračnici ali v okolici?

Zakaj zrak plane iz zračnice?

Koliko časa izteka iz zračnice?

Prepiši z rdečo.

Če plin stisnemo v zaprto posodo, na primer v zračnico kolesa, mu povečamo tlak. Plini tečejo od kraja z večjim tlakom na kraj z manjšim tlakom.

**GOS:** Pri gospodinjstvu boš v naslednjih dneh opravil tretjo nalogo –

 **PRANJE PERILA.**

Obleke in druge tekstilne izdelke pri uporabi in nošenju umažemo. Zato jih je potrebno redno čistiti.

Oblačila so raznovrstna in narejena iz različnih vrst blaga. Ker so različne vrste blaga in barve različno občutljive na temperaturo vode in na pralna sredstva, jih čistimo in vzdržujemo na različne načine. Navodila za vzdrževanje so zapisana na etiketah.

Večino oblačil peremo v pralnem stroju.

Tvoja naloga za danes/ta teden:

* ko bodo starši dajali prati perilo, stopi zraven in vprašaj na kaj so pozorni, ko dajejo prati perilo. Odgovor zapiši v zvezek za GOS (naslov Vzdrževanje tekstilnih izdelkov).
* ko bo perilo oprano, ga obesi.
* posušeno perilo pomagaj zložiti, lahko se preizkusiš tudi v likanju.

Če želiš, mi lahko pošlješ fotografijo, ni pa nujno.

**DRU:** Še enkrat si oglej PPT predstavitev o prazgodovini. Preberi vsebino zapisa v učbeniku na strani 72 in 73 ter VEŠ-VEM na strani 74.

Reši učni list, ga natisni in prilepi v zvezek.